የተለያዩ የህብረተሰብ ክፍሎች በችግኝ ተከላው አሻራቸውን ለማኖር መዘጋጀታቸውን እየገለጹ ነው
ደንን የመሰለ አንጡራ ሀብት ከሰው ህይወት ነጥሎ ማየት አይቻልም። ዛፍ ለሰው ህይወት ወሳኝ በመሆኑ መቆረጥ የለበትም ፤ መቆረጥ ካለበት ደግሞ በምትኩ እጥፍ ተደርጎ መተከል አለበት። ከከተማው ማህበረሰብ በበለጠ አርሶ አደሩ ከደኑ ዘርፈ ብዙ መገልገያዎችን ይሰራበታል። ለአብነት ያህል እርፍ፣ ሞፈር፣ቀንበርና የመሳሰሉትን የሚያገኘው ከደን ነው። ያለሁበት አካባቢም ከአርሶ አደሩ ጋር ቅርበት ስላለውና እንደ አንድ የኃይማኖት አባት የሚጠበቅብኝን ለአርሶ አደሩ ማህበረሰብ በተለይም ክረምት በመጣ ቁጥር ዛፎችን እንዲተክልና ተንከባክቦ እንዲያሳድ እመክራለሁ። ለተለያዩ አገልግሎት በሚቆርጣቸው ዛፎች ምትክም እንዲተክል አስተምራለሁ። መንግስት ባወጣው የችግኝ ተከላ መርሃ ግብር እኔ እንደ ዜጋ 150 ችግኞችን ለመትከል ተዘጋጅቻለሁ፣ ተከላም ጀምሪያለሁ። ነገር ግን የሀገራችን ህዝብ ዛፉን ከፖለቲካው ጋር እንጂ ከራሱ ህይወት ጋር ማዛመድ አልቻለም። ችግኝ መትከል ግን ለህይወታችን ወሳኝ መሆኑን መረዳት አለበት።  ከዚህ በፊት የምሰራው ስራ አመቺ ባለመሆኑ ችግኝ ተከላ ላይ ተሳትፌ አላውቅም። ነገር ግን ሀምሌ 22 ቀን 2011 ዓ.ም በሀገር አቀፍ ደረጃ ሁለት ሚሊዮች ችግኝ የሚተከልበት ቀን በመሆኑ ለመሳተፍ በዝግጅት ላይ ነኝ። ሁሉም ሰው ችግኝ በመትከል ሀገራዊ ሀላፊነቱን መወጣት አለበት። ችግኝ መትከላችን ጥሩና የተመጣጠነ የአየር ፀባይ እንዲኖር ያደርጋል።የአፈር መሸርሸርና በጎርፍ የመጠቃት እድላችንን በከፍተኛ ሁኔታ ይቀንሰዋል። ስለዚህ ችግኝ መትከል አስፈላጉ በመሆኑ ሁሉም ሰው ቢሳተፍ ደስ ይለኛል። ወጣቷ የአስራ አንደኛ ክፍል ተማሪ ናት። እስካሁን ባለው የችግኝ ተከላ ፕሮግራም መሳተፍ ብትፈልግም በምትኖርበት አካባቢ የሚያስተባብር አካል ባለመኖሩ የፈለገችውን ያህል ችግኝ መትከል እንዳለቻለች ትናገራለች። ነገር ግን ሀምሌ 22 ቀን የችግኝ ተከላ ዘመቻ ላይ ለመሳተፍ እየተዘጋጀች ነው። ተማሪ ማዕዶት እንደምትለው የምንተነፍሰውን ንፁህ አየር የምናገኘው ከእጸዋቶች ነው፤ ስለዚህ መንከባከብና የደን ሽፋንን ማስፋት ግዴታችን ነው። የህልውናችን ጉዳይም ነው። አሁን የደን ሽፋን ተመናምኖ ወደ አስራ አምስት ነጥብ ስድስት ብቻ ቀርቷል። ከሰላሳ አመት በፊት ከሰላሳ ፐርሰንት በላይ ነበር። የደን ሽፋኑን ወደ ተሻለ ደረጃ ለመመለስ ችግኝ መትከል ብቻ ሳይሆን መንከባከብና ማጽደቅ ይገባናል። “አቅም ኖሮኝ ባለመሳተፌ ቅር ብሎኛል። ነገር ግን ልጆቼ በችግኝ ተከላው ላይ በመሳተፋቸው ደስተኛ ነኝ። ችግኝ መትከል ያስፈልጋል።ስለዚህ ወጣቱ በስፋት መሳተፍ አለበት። ሀገር ያለ ልምላሜ ዋጋ የላትም። በመሆኑም ሀገርን ለማልማት ችግኝ መትከል የማይተካ ሚና አለው።ቤትና የተለያዩ መገልገያ ቁሳቁሶችን የምናገኘው ከእንጨት ነው። እንዲሁም ሁሉም ነገር በፋብሪካ ምርት ሳይተካ እንደ እንጨት የሚያገለግል ነገር አልነበረም። የእንጨት ውጤት የሆኑ ቁሳ ቁሶችን ለማግኘት ችግኞችን መትከል አስፈላጊ ነው።አሁን እየተሰራ ያለው ደግሞ የዚህ ዘመን ታሪክ ነው። ሁሉም በሀይማት፣በዘርና በቀለም ሳይለይይ መሳተፍ አለበት።አዲስ ዘመን ሀምሌ 21/2011